夏格維斯

夏格維斯係加拿大出世嘅英格蘭足球員，有英國同加拿大雙重國籍。

佢喺1997年加盟德甲球會拜仁慕尼黑，2000年第一次打德甲賽事；2007年轉會曼聯，並協助曼聯奪得2007/2008年度英格蘭超級足球聯賽及歐洲聯賽冠軍盃冠軍。佢喺2008/09年度開始受傷患困擾，超過一年冇為曼聯上陣。2010年5月2號佢喺作客對新特蘭比賽中92分鐘後備上陣入替蘭尼。2010/11年度開季佢再次受傷患困擾，2010年11月6號佢喺對狼隊嘅賽事復出，但打咗一個字又傷過，剩低嘅賽事都唔打得。

2010/11年度過後夏格維斯俾曼聯放棄，隨後佢以自由身轉投曼城，一年後因為冇班落而掛靴。

夏格維斯本身可以選擇效力加拿大、英格蘭或者威爾斯，最終佢選擇效力英格蘭國家隊。佢喺職業生涯總共為英格蘭上陣42次。

英格蘭足球員
拜仁慕尼黑球員
曼聯球員
曼城球員